16 Relɛmalaya ara Pikaa ɛvolɛ mɔɔ tɔ zolɛ 17 la azo a Dwuda Belemgbunli Dwotam ara Ehaze+ rayɛle belemgbunli a.2 Ehaze lile ɛvolɛ 20 la yɛɛ ɔrayɛle belemgbunli a, na ɔlile tumi ɛvolɛ 16 wɔ Gyɛlusalɛm. Yeanyɛ mɔɔ le kpalɛ wɔ Gyihova ye Nyamenle ne anye zo, kɛ mɔɔ ye nenyia Devidi yɛle la.+3 Emomu, ɔluale Yizilayɛ arelemgbunli ne mɔ adenle nu,+ na bɔbɔ ɔmaanle ɔdaye mumua ne ɔ ra nrenyia vale senle nu,+ ɔlile bɛkyi nyɛleɛ ne mɔ mɔɔ maanle maanle ne mɔ yɛle mɔɔ Gyihova voanle bɛ+ vile Yizilayɛma anye zo la anzi.4 Ɔhɔle zo ɔbɔle afɔle na eza ɔbɔle afɔle ɔmaanle ɔkpunle esike wɔ ɛzonlenlɛ ɛleka ne mɔ,*+ awoka ngyikyi ne mɔ azo yɛɛ baka buzuu biala abo.+5 Mekɛ zɔhane Selea Belemgbunli Rilizen nee Relɛmalaya ara Pikaa, Yizilayɛ belemgbunli ne rale kɛ bɛ nee Gyɛlusalɛm baho.+ Bɛbɛngale Ehaze bɛyiale noko bɛangola bɛango bɛanva suakpole ne.6 Mekɛ zɔhane Selea Belemgbunli Rilizen ziale liele Yilate+ maanle Yidɔm, yemɔ anzi ɔdule Dwuuma* ɔvile Yilate. Na Yidɔmma hɔle Yilate, na bɛdɛnla ɛkɛ ne too a yeradwu ɛnɛ a.7 Ɔti Ehaze zoanle soanvolɛma wɔ Aselea Belemgbunli Tegelate-paelisɛ+ anwo ɛkɛ ne kɛ: “Mele wɔ sonvolɛ nee ɛ ra. Bɛla na balie me fi Selea belemgbunli ne asa anu nee Yizilayɛ belemgbunli ne asa anu, na bɛra me nwo zo.”8 Akee Ehaze vale dwɛtɛ fufule nee nvutuke mɔɔ bɛnwunle ye wɔ Gyihova sua nu ɛkɛ ne nee belemgbunli sua nu ninyɛnezielɛ ɛleka ne la na ɔmaanle bɛvale bɛhɔmaanle Aselea belemgbunli ne kɛ belaebo.+9 Aselea belemgbunli ne diele ye modolɛ ne, na ɔhɔle Damasekɛse na ɔhonle ɔvale na ɔvale menli ne ɔhɔle akɛlɛzonlenlɛ nu wɔ Kɛɛ,+ na ɔhunle Rilizen.+10 Akee Belemgbunli Ehaze hɔyiale Aselea Belemgbunli Tegelate-paelisɛ wɔ Damasekɛse. Mɔɔ Belemgbunli Ehaze nwunle afɔlemokyea ne mɔɔ wɔ Damasekɛse la, ɔzoanle ɔmaanle bɛvale afɔlemokyea ne nvoninli nee kɛzi bɛyɛle ye la anwo ngyehyɛleɛ ne amuala bɛhɔmaanle ɛsɔfo Yulaegya.+11 Ɛsɔfo Yulaegya+ zile afɔlemokyea+ ne kɛ mɔɔ Belemgbunli Ehaze adehilelɛ ne mɔɔ ɔmaanle bɛvale bɛvile Damasekɛse bɛrale la amuala de la. Ɛsɔfo Yulaegya zile wiele kolaa na Belemgbunli Ehaze vi Damasekɛse azia ara.12 Mɔɔ belemgbunli ne vi Damasekɛse ziale rale na ɔnwunle afɔlemokyea ne la, ɔhɔle afɔlemokyea ne anwo na ɔbɔle afɔle wɔ zolɛ.+13 Na ɔhɔle zo ɔbɔle ye ɛyelalɛ afɔle nee ye ma afɔle ne mɔ wɔ afɔlemokyea zɔhane azo na ɔmaanle esike ne hɔle ye nyamenle ne mɔ ɛkɛ; eza ɔwolale ye nza afɔlebɔdeɛ ɔguale zolɛ na ɔkpondenle ye anzodwolɛ afɔle mogya ne mɔ wɔ zolɛ.14 Akee ɔyele kɔbele afɔlemokyea ne+ mɔɔ gyi Gyihova anyunlu la ɔvile ɔ bo zo ne wɔ sua ne anyunlu, ɔwɔ ɔdaye mumua ne ye afɔlemokyea ne nee Gyihova sua ne avinli, na ɔvale ɔziele ɔdaye mumua ne ye afɔlemokyea ne anwo ɛkɛ wɔ sɔlɔ afoa nu.15 Belemgbunli Ehaze zele ɛsɔfo Yulaegya kɛ:+ “Bɔ nwonlomɔ ɛyelalɛ afɔle ne wɔ afɔlemokyea kpole ne azo maa esike ne ɛhɔ nyamenle ne mɔ ɛkɛ,+ eza bɔ nɔsolɛ ma afɔle+ ne, belemgbunli ɛyelalɛ afɔle ne nee ye ma afɔle ne, yɛɛ menli ne kɔsɔɔti ɛyelalɛ afɔle ne, ma afɔle ne nee nza afɔle ne mɔ wɔ zolɛ. Na kponde ɛyelalɛ afɔlebɔdeɛ ne mɔ amuala mogya ne yɛɛ afɔlebɔdeɛ gyɛne kɔsɔɔti mogya ne wɔ zolɛ. Na kɔbele afɔlemokyea ne ɛdeɛ, maa mendwenle mɔɔ mebava meayɛ la anwo.”16 Na ɛsɔfo Yulaegya yɛle debie biala mɔɔ Belemgbunli Ehaze hanle la.+17 Bieko, Belemgbunli Ehaze pepɛle kɔbele ehwili+ ne mɔ foa ko nee bɛ foa ko azinli azinli na ɔyeyele ahyɛnze ne mɔ ɔvile nu,+ na ɔyele Angola Kpole* ne ɔvile kɔbele nlankɛ nyinli ne mɔ+ mɔɔ ɔgyi bɛ nwo zo la azo na ɔvale ɔziele bolɛ bama bie azo.+18 Na ɔyele kpɔda ne mɔɔ bɛbo bɛmaa Ɛnwomenlelielɛ kenle ne mɔɔ wɔ sua ne anu la nee anlenkɛ ne mɔɔ belemgbunli ne kola dua nu kɔ Gyihova ɛzonlenlɛsua ne anu la ɔvile ɛkɛ; Aselea belemgbunli ne ati a ɔyɛle ɛhye a.19 Na Ehaze anwo tetedwɛkɛ mɔɔ ɛha la, mɔɔ ɔyɛle la, asoo bɛtɛkɛlɛle bɛ wɔ Dwuda arelemgbunli ne mɔ mekɛ zo tetedwɛkɛ buluku ne anu ɔ?+20 Akee bɛmaanle Ehaze nee ye nenyia mɔ hɔlale na ɔliele ɔ menle na bɛziele ye bɛbokale ye nenyia mɔ anwo wɔ Devidi Suakpole ne azo; na ɔ ra Hɛzikaya*+ ralile ye agya lile belemgbunli.
twi_Latn